Astrodienst - Horoscopen voor mensen wereldwijd - Astrodienst Gastgebruiker u1353595188
30-jul-2016, 13:50 UT/GMT
Ware Knoop1313' 3"r6n36 Sagittarius - Astrodienst Guest user u1358795273
25-Jun-2017, 17:10 UT/GMT Hoe belê jy in jou huwelik? | Toortsie, Kameel en Bokbaaivygie se blog
← Toortsie se Toeka Tokkel oor mengelmoes
Posted on Augustus 4, 2015	by Toortsie
Iemand vra op Intiem Tydskrif se Faceboekblad: “Hoe belê jy in jou huwelik?” Ná 30 jaar van getroud wees, kan ek met oortuiging sê dat ek BAIE keer wanbestee in my huwelik, steeds baie foute maak, maar dat belegging in jou huwelik van kardinale belang is. Veral in vandag se tye.
Ek kan net namens myself praat, uit eie ondervinding. Ek belê met klein dingetjies, maar ook met grotes.
Bid, bid, bid onophoudelik vir my huwelik, my huis, my gesin. Ek bid vir huwelikstrou aan beide kante, vir God se beskerming, teen dinge wat ons huwelik mag bedreig.
Klein dingetjies, soos om ‘n lekker bord kos met liefde voor te sit, hom bly te groet as hy by die huis kom, dat sy klere versorg is, vir ‘n huislike atmosfeer.
Deur vir hom te sê ek’s lief vir hom, dat hy mooi is. Dat ek hom waardeer.
Om doelbewus dinge saam te doen, al is dit selfs soms ietwat ongemaklik, soos om my hele kantoor op te pak en agter hom aan te piekel sodat ons tóg ‘n lewe saam kan hê. Om saam met die manne te ry as hul ‘n koedoe gaan soek.
Om saam vakansie te hou en nie elkeen heeltemal sy eie rigting inslaan nie, maar tyd saam te spandeer.
Om geld in jou huwelik te spandeer, soos ‘n aandjie alleen uit, ‘n wegbreeknaweek vir julle twee, alleen saam iets te doen.
Om boeke te lees oor die huwelik, saam huweliksverrykingskampe by te woon. Deur geen vreemde opmerking te maak as hy met die Intiem Tydskrif by die huis aankom nie.
Deur positiewe dinge van en voor hom te sê. Deur nie van hom te skinder nie. Deur nie in negatiewe, siniese gesprekke oor die huwelik te verval nie. Deur te veg vir my huwelik, en ook vir dié van my vriende. Deur my, én my vriende se huwelike te respekteer.
As ons knor, knor ons BEHOORLIK… maar die opmaak… 😉
Deur níé pornografie van enige aard in my huis toe te laat nie, ook nie per epos nie. Deur nie negatiewe grappe oor mekaar of oor die huwelik te duld nie.
Deur saam te lag, saam te huil. Deur ons spesiale saamweestydjies te geniet.
Ek is ‘n vegter vir my huwelik. Party mense sal my as JALOERS afmaak, maar dan is dit nou maar so. Ek het getrou om getroud te bly en werp alles in die stryd om getroud te bly.
En met my laaste sin wys ek nie die vinger na énige mens nie. Ons omstandighede verskil almal. Maar ek? Ek sal veg tot die end vir my lewe, want dis wat ek in die kerk belowe het.
En jy? Hoe belê jy in jou huwelik?
22 Responses to Hoe belê jy in jou huwelik?
Augustus 4, 2015 om 6:46 vm
Stem heelhartig saam! Dit bly ‘n harde werk, selfs na 38 jaar! Maar als die moeite werd! 😀
Augustus 4, 2015 om 7:02 vm
38? Sjoe! Ek het nog ‘n entjie om te gaan om by jou te kom!
Augustus 4, 2015 om 7:47 vm
Toorsie, Ek het jou ‘n paar jaar terug toevallig om jou blok ontmoet, wil net baie dankie sê vir al jou stukkies wat jy skryf maar vandag sin lê so baie van ons na aan die hart en ek glo dat daar baie is wat kan identifiseer met wat jy hierin sê, doet so voort pragtig dag vir jou Hester Richards
Augustus 4, 2015 om 8:29 vm
Baie dankie. Briefies soos hierdie van jou is vir my groot aanmoediging.
Augustus 4, 2015 om 9:44 vm
Ja nee, jy veg behoorlik! Cheers!
En ek is seker jy pluk die vrugte.
Augustus 4, 2015 om 9:45 vm
Ja… 🙂 Party dae meer as ander, maar ek is steeds nie spyt nie! 🙂
Augustus 4, 2015 om 9:59 vm
Ooh ja, ek wou nog se, ek bele nie meer nie maar ek het ook eens op n tyd BAIE bele – maar ongelukkig moet albei mos bele anders draai dinge nie lekker uit nie.
Augustus 4, 2015 om 10:01 vm
Reg so. Ons elkeen se omstandighede verskil mos maar. Mooi loop! 🙂
Augustus 4, 2015 om 10:11 vm
Nee man is nie dat ek nie wil bele nie …. lol. Daar is nie meer ‘n huwelik om in te bele nie 🙂
Augustus 4, 2015 om 10:32 vm
Ek dink ek het so verstaan. Jy het so mooi by jou geskryf vandag.
Augustus 4, 2015 om 10:19 vm
Komminikasie en liefde en belangrikste saam bid.
Augustus 4, 2015 om 12:06 nm
Wedersydse respek en omgee vir mekaar. Maar as daar nie ‘n spark is nie weet ek nie of dit kunsmatig kan aangevuur word nie, vir daai spark is ek baie dankbaar. 42, nie uit nie!
Augustus 4, 2015 om 12:27 nm
Fantasties! Soms word die spark seker maar kosmeties aanmekaar gehou, ander keer spark dit sommer vanself. 🙂 Geluk met 42!
Augustus 4, 2015 om 12:13 nm
Dat daar nog ‘n huwelik is na 40 jaar, is net ‘n Godswonder. Dit sê ek nie sommer ligtelik nie. Ons huwelik is die plek waar satan sy aanvalle onophoudelik loots. Ek glo ook dat hierdie huwelik die silwersmit se pot silwer is wat oor die vuur gehou word om van alle drek ontslae te raak in my.
Augustus 4, 2015 om 12:51 nm
Tog, deur baie krisisse heen, staan julle vas. Ook ons, Kameel, het dit nie altyd maanskyn en rose nie, maar ek is dankbaar dat God vir ons die krag gee om deur krisisse te kom en die goeie tye waarvan daar ook baie is, te beleef.
Augustus 5, 2015 om 4:41 nm
Kameel, juis die feit dat jy dit leefbaar gemaak het oor ‘n baie kang tyd, maak dat jy vir soveel ander tot hulp kan wees.
Augustus 4, 2015 om 12:29 nm
Goed gesê! En dit bly vir my ‘n lekker “harde werk” aan die huwelik! Ek weet dit is een groot seën!
Augustus 4, 2015 om 2:29 nm
Onselfsugtigheid,verdraagsaamheid,toegeeflikheid,onvoorwaardelike liefde,sonder om mekaar te probeer verander,respek vir mekaar se eie menswees en onafhanklikheid…dis ons resep vir 40 jaar.
Augustus 4, 2015 om 2:33 nm
Wonderlik! Dankie 🙂
Augustus 4, 2015 om 2:44 nm
Ek moet bysê,dit kos harde werk!
Augustus 4, 2015 om 3:11 nm
Augustus 4, 2015 om 7:11 nm